Pasūtītāja līguma	                                 Piegādātāja līguma
uzskaites Nr.RDA-26-____-lī	                      uzskaites Nr.026-26-2604
PIEGĀDES LĪGUMS 
Vispārīgās vienošanās par tiesībām veikt projektoru un multimediju ekrānu piegādi Rīgas valstspilsētas pašvaldības struktūrvienību vajadzībām ietvaros


Parakstīšanas datums un laiks ir pēdējā pievienotā droša elektroniskā paraksta un tā laika zīmoga datums, Rīgā

Rīgas valstspilsētas pašvaldības aģentūra “Rīgas digitālā aģentūra”, [..] (turpmāk – Pasūtītājs), no vienas puses, un
SIA “IB SERVISS”, vienotais reģistrācijas numurs: 40003099113, [..], (turpmāk – Piegādātājs), no otras puses, 
abi kopā un katrs atsevišķi saukti par Pusēm un katrs atsevišķi Puse, pamatojoties uz 2025.gada 30.aprīļa Vispārīgo vienošanos par tiesībām veikt projektoru un multimediju ekrānu piegādi Rīgas valstspilsētas pašvaldības struktūrvienību vajadzībām 3. daļa “Multimediju ekrānu iegāde” (Pasūtītāja līguma uzskaites Nr. RDA-25-86-lī Piegādātāja līguma uzskaites Nr. 026-25-3, turpmāk – Vienošanās) un 2026.gada 27.februāra nosūtīto uzaicinājumu Nr. RDA-26-163-nd, noslēdz šādu piegādes līgumu (turpmāk  – Līgums):

1. LĪGUMA PRIEKŠMETS

1.1. Piegādātājs apņemas pārdot un  piegādāt  Pasūtītājam, bet Pasūtītājs apņemas pasūtīt un nopirkt no Piegādātāja tehniku (turpmāk – Prece) kuras saraksts, tehniskie parametri, daudzums un cena noteikti Līguma 1.pielikumā.
1.2. Pasūtītājs uzdod un Piegādātājs apņemas nodrošināt garantiju Precei (turpmāk – Garantija), atbilstoši Vienošanās 1. pielikumam, ja Pasūtītājs ievēro Preces ražotāja preces lietošanas instrukciju (tehnikas ekspluatācijas noteikumi).

2. LĪGUMA TERMIŅŠ UN SPĒKĀ ESAMĪBA

2.1. [bookmark: _Hlk158371259]Līgums stājas spēkā tā abpusējas parakstīšanas dienā un ir spēkā līdz Pušu saistību pilnīgai izpildei. 
2.2. Preču piegādi Piegādātājs veic 30 (trīsdesmit) dienu laikā no pasūtījuma veikšanas dienas. 
2.3. Par Līguma grozījumiem Puses vienojas rakstiski. Rakstiskās vienošanās par grozījumiem pievienojamas Līgumam un tās kļūst par šī Līguma neatņemamām sastāvdaļām.

3. PRECES CENA UN APMAKSAS KĀRTĪBA
3.1. Līguma kopējā summa ir 10000.00 EUR (desmit tūkstoši euro un 00 centi), neskaitot pievienotās vērtības nodokli (turpmāk – PVN). PVN tiek maksāts papildus normatīvajos aktos noteiktajā termiņā un kārtībā.
3.2. Pasūtītājam nav pienākums iegādāties Preci visās Līguma 1. pielikumā norādītajās pozīcijās vai par visu Līguma 3.1.apakšpunktā noteikto summu.
3.3. Līguma summā ir ietvertas visas izmaksas, kas saistītas ar Preču iepakojumu, piegādi, muitošanu, nodokļiem, garantiju un citu pakalpojumu nodrošināšanu, kā arī jebkuras citas iespējamās izmaksas, kas varētu rasties Līguma darbības laikā, t.sk., bet ne tikai – iespējamo valūtas svārstību risks.
3.4. Līguma ietvaros piegādājamo Preču cena noteikta atbilstoši Līguma 1. pielikumam “Preču specifikācija un cena” un Vienošanās noteikumiem. Līguma darbības laikā cena nevar tikt paaugstināta.
3.5. Samaksu par piegādātajām Precēm Pasūtītājs veic 21 (divdesmit vienas) kalendārās dienas laikā ņemot vērā Līguma 3.9.apakšpunktā noteikto, pamatojoties uz Piegādātāja izsniegto un Pasūtītāja pārstāvja apstiprināto pavadzīmi-rēķinu, pārskaitot attiecīgo naudas summu uz Līgumā norādīto Piegādātāja norēķinu kontu.
3.6. Piegādātājs sagatavo grāmatvedības attaisnojuma dokumentus elektroniskā formātā (turpmāk – elektronisks rēķins), atbilstoši Rīgas valstspilsētas pašvaldības portālā www.eriga.lv, sadaļā “Rēķinu iesniegšana” norādītajai informācijai par elektroniskā rēķina formātu.
3.7. Elektroniskos rēķinus apmaksai Piegādātājs iesniedz Pasūtītājam, izvēloties  vienu no šādiem rēķina piegādes kanāliem, piesaistot rēķinu Pasūtītāja līguma numuram:
3.7.1. izveido programmatūru datu apmaiņai starp Piegādātāja norēķinu sistēmu un pašvaldības vienoto informācijas sistēmu (WEB API);
3.7.2. augšupielādē rēķinu failus portālā www.eriga.lv, atbilstoši portālā www.eriga.lv, sadaļā “Rēķinu iesniegšana” norādītajai informācijai par failu augšupielādi XML formātā;
3.7.3. izmanto manuālu rēķina informācijas ievades Web formu  portālā http://www.eriga.lv sadaļā “Rēķinu iesniegšana”.
3.8. Līguma noteiktā kārtībā iesniegts elektronisks rēķins nodrošina Pusēm elektroniskā rēķina izcelsmes autentiskumu un satura integritāti.
3.9. Puses vienojas, ka elektroniskā rēķina apmaksas termiņu skaita no dienas, kad Piegādātājs, atbilstoši pašvaldības portālā www.eriga.lv, sadaļā “Rēķinu iesniegšana” norādītajai informācijai par elektroniskā rēķina formātu, ir iesniedzis Pasūtītajam elektronisku rēķinu, ar nosacījumu, ka Piegādātājs ir iesniedzis pareizi, atbilstoši Līguma nosacījumiem, aizpildītu elektronisko rēķinu un Pasūtītājs to ir pieņēmis apmaksai.
3.10. Par piegādātajām Precēm Pasūtītājs ar Piegādātāju norēķinās ar bankas starpniecību, atbilstoši Līguma nosacījumiem, ieskaitot Piegādātāja norādītajā bankas kontā nepieciešamo summu Preču apmaksai.
3.11. Sagatavojot rēķinu, Piegādātājs kā saņēmēju norāda Rīgas valstspilsētas pašvaldība (rekvizīti: Adrese – Rātslaukums 1, Rīga, LV-1050, NMR kods 90011524360, PVN reģ. Nr. LV90011524360, Bankas kods RIKOLV2X, Luminor Bank AS Latvijas filiāle, konts LV45RIKO0021700024010), savukārt kā Pasūtītāju norāda Rīgas domes iestādi (rekvizīti: RD iestāde – Rīgas valstspilsētas pašvaldības aģentūra “Rīgas digitālā aģentūra”, RD iestādes adrese – Brīvības iela 49/53, LV-1010, RD iestādes kods – 216) un Pasūtītāja Līguma reģistrācijas numuru.

4. PRECES PIEGĀDES UN SAŅEMŠANAS NOTEIKUMI

4.1. Pasūtītāja pilnvarotā persona pasūta Preci un Piegādātājs bez maksas piegādā to Pasūtītājam atbilstošā iepakojumā (ar attiecīgu norādi par tā saturu) un saskaņā ar citiem Līguma noteikumiem.
4.2. Piegādātājs apņemas pēc Pasūtītāja pilnvarotās personas pasūtījuma piegādāt Preci savlaicīgi.
4.3. Piegādātājs garantē pastāvīgu Preces cenu visā Līguma darbības laikā.
4.4. Pasūtītājs ir tiesīgs pasūtīt Preci kā pilnā apjomā, tā vairākās daļās.
4.5. Piegādātājs apņemas piegādāt Preci Brīvības ielā 49/53, Rīga ne vēlāk kā 30 (trīsdesmit) dienu laikā pasūtījuma veikšanas dienas. Piegādātājs vienlaicīgi ar Preces piegādi, iesniedz vai nodrošina pieeju Pasūtītājam Preces ražotāja Preces lietošanas instrukciju (tehnikas ekspluatācijas noteikumus) latviešu valodā. 
4.6. Preces vai tās daļas pilnīgu un atbilstošu piegādi Pušu pilnvarotās personas apliecina, parakstot preču pavadzīmi – rēķinu vai pieņemšanas – nodošanas aktu.
4.7. Līdz Preces nodošanai Pasūtītājam visus ar Preces kvalitāti, tās pasliktināšanos un bojāeju saistītos riskus uzņemas Piegādātājs.
4.8. Pasūtītāja pilnvarotā persona, konstatējot saņemtās Preces neatbilstību spēkā esošajiem normatīvajiem aktiem vai Līgumā noteiktajām prasībām (kvalitātes, kvantitātes u.c. neatbilstības), nosūta Piegādātāja pilnvarotajai personai rakstisku pretenziju.
4.9. Piegādātājs novērš piegādātās Preces trūkumus ne ilgāk kā 10 (desmit) darba dienu laikā no Pretenzijas saņemšanas brīža un piegādā Pasūtītājam atbilstošu Preci.
4.10. Preces kvalitātes trūkumu gadījumā to novēršana ir nekvalitatīvās Preces nomaiņa pret citu līdzvērtīgu, bet kvalitatīvu Preci.

5. PREČU GARANTIJA

5.1. Piegādātājs visām piegādātajām precēm nodrošina Vienošanās 1.pielikumā noteiktās garantijas. Garantijas laiku sāk skaitīt ar Līguma 4.6.apakšpunktā noteiktās preču pavadzīmes – rēķina vai pieņemšanas – nodošanas akta abpusējas parakstīšanas brīža.
5.2. Piegādātājs uzņemas garantijas saistības Precēm atbilstoši 1.pielikumā noteiktajam Preces garantijas termiņam un garantē, ka garantijas termiņa laikā Preces saglabās pienācīgu kvalitāti un pilnīgas lietošanas īpašības.
5.3. Ja garantijas termiņa laikā Pasūtītājs konstatē, ka Prece nesaglabā pienācīgu kvalitāti un to lietošanas īpašības (turpmāk – Defekti), tad Pasūtītājs rakstiski  paziņo to Piegādātājam.
5.4. Ja Preču garantijas laikā atklājas Preču bojājumi, kas nav radušies Preču nepareizas lietošanas rezultātā un ir ievēroti Preces ražotāja Preces lietošanas instrukcija (tehnikas ekspluatācijas noteikumi) Pasūtītāja pilnvarotā persona sagatavo pretenziju un elektroniski nosūta Piegādātāja pilnvarotajai personai.
5.5. Piegādātāja pienākums ir 10 (desmit) darba dienu laikā no Līguma 4.9.apakšpunktā minētās pretenzijas nosūtīšanas dienas, par saviem līdzekļiem novērst Preču bojājumus, nepieciešamības gadījumā, tās apmainot pret līdzvērtīgām vai augstākas kvalitātes vai tehniskā līmeņa Precēm. Uz Preces bojājuma novēršanas laiku, pēc Pasūtītāja pieprasījuma, Piegādātājs nodrošina maiņas iekārtu.
5.6. Piegādātājam nav pienākums apmainīt Preci, kurai konstatēti Defekti, kas radušies tāpēc, ka Pasūtītājs nav ievērojis Preces ražotāja Preces lietošanas instrukcija .
5.7. Ja Defekti konstatēti līdz Preču samaksas dienai, Pasūtītājs nodod Preci Piegādātājam atpakaļ to saņemšanas vietā un tiek noformēta jauna Pavadzīme, kurā tiek norādīta tikai Prece, kas atbilst Līguma un Pasūtījuma noteikumiem. Preces apmaksas termiņš tiek skaitīts no pavadzīmes parakstīšanas dienas.

6. PUŠU PĀRSTĀVJI

6.1. Pasūtītāja pilnvarotā persona: Rīgas valstspilsētas pašvaldības [..];
6.2. Piegādātāja pilnvarotā persona: IB SERVISS SIA [..].
6.3. Pilnvarotajām personām ir šādas tiesības:
6.3.1. parakstīt preču pavadzīmi;
6.3.2. parakstīt pieņemšanas – nodošanas aktu;
6.3.3. pieteikt un saskaņot Preces piegādes laiku, vienā pasūtījuma reizē piegādājamo Preces apjomu;
6.3.4. pieteikt pretenzijas par Līguma saistību pienācīgu neizpildi;
6.3.5. risināt jautājumus, kas saistīti ar nekvalitatīvu vai bojātu Preci, tai skaitā Preces apmaiņu pret atbilstošas kvalitātes Preci;
6.3.6. risināt citus organizatoriskos jautājumus, kas saistīti ar Līguma izpildi. 
6.4. Pilnvarotajām personām nav tiesību veikt labojumus vai izdarīt grozījumus Līgumā vai tā pielikumos.
6.5. Pilnvarotās personas, veicot savstarpējo saraksti, izmanto šajā Līguma sadaļā minētos rekvizītus (tālruņu numurus un e-pasta adreses). 

7. CITI NOTEIKUMI

7.1. Līgums sagatavots uz 10 (desmit) lapām un parakstīts ar drošu elektronisko parakstu. 
7.2. Līgums satur šādus pielikumus, kas ir tā neatņemama sastāvdaļa:
7.2.1. 1.pielikums – Preču specifikācija un cena.

8. PUŠU REKVIZĪTI UN PARAKSTI

